Kiiruisutamine 1988. aasta taliolümpiamängudel
Kiiruisutamisvõistlused 1988. aasta taliolümpiamängudel Calgarys peeti 14.–28. veebruarini Olympic Ovali sisehallis. Võisteldi kümnel kiiruisutamise distantsil, milles viis oli meestele ja viis naistele. Esimest korda võistlesid naised 5000 meetri distantsil, mis oli naiste pikim distants kiiruisutamises. Meestest oli edukaim kiiruisutaja rootslane Tomas Gustafson. Ta osales kahel pikal distantsil ja võitis mõlemal kuldmedali. Naiste arvestuses võitis hollandlanna Yvonne van Gennip hoolimata suurest Saksa DV ülekaalust (kümme viieteistkümnest medalist) kolm kuldmedalit: 1500, 3000 ja 5000 meetri distantsil. Ta oli Calgary edukaima osaleja suusahüppaja Matti Nykäneni kõrval. Norra jäi esimest korda medalita kiiruisutamise talimängudel, mida korraldati alates 1924. aastast.